Jasna Samic

Izbor iz zbirke 

NA POSTOLJE OD SNA

(snovi gradovi snijeg)

KUĆA SREĆE

Dok klizi lađa Mramornim morem 

Nebo je poleglo po njemu:

Mračna kaciga   

U tami je Zlatni rog

Mrakom nadojena kafana Loti  

Crne se u daljini

Kupole od safira  

Padišahovskih hramova 

I harema

Na malom trgu pokraj

Kuće sreće -
Gdje se nekoć krilata robinja  

Ko boginja šepurila    

Pred carevom moći - 

Jedna birtija 

Duge nargile 

Stolić s klimavim nogama

Čaša na vezenom prekrivaču

Pomno opranom da te ugosti

Upravo si stigla 

Iz grada u kome je i sunce zanijemilo 

Krajičak zvijezde ukotvio se u  

Kući sreće 

Kao da prkosi mahnitanju drumskih razbojnikan još 

Živahnom u sjećanju

Pjevni glas čovječuljka 

Poleglog pod teretom simitâ

Koje nosi u sepetu na leđima 

I kreštanje garavih galebova

- Kao da pomažu starcu da proda okrugle hljepčiće  

Šuplje u sredini  -

Miješaju se s dalekom glazbom 

Neja 

Dok poklonici Tajne zatvorenih očiju kruže

Oko vječne Ljubavi 

Na drugoj obali   

Kuće Sreće i

Jedna hurija s ovog svijeta zavaljena 

U jastuke od svile

Nagih nogu od kadife s maramom opšivenom dukatima 

Sisa nargile  

Mami te da je slijediš

Barke promiču

Ko sitne buktinje 

Ko bijele ptice 

Posute blještavim draguljima

Krešteći kao čađavi galebovi

GRAD NA VIŠE OBALA

Sve se mijenja poput bljeska 

U gradu na nekoliko obala 

Zadimljene meyhane poput hamama 

Nakrcane dangubama što
Ko ženske sise pomamno stišču čašu rakije u ruci 

S malim rasklimanim stolovima 

I bazarima u kojima zadrigli 

Mužjaci

Kao galebovi krešte:  

Madmazel
Sokaci optočeni zlatom i kožom 

Odjekuju od krika 

Nataša

Dok na desetine 

Dežmekastih Nataša

Marširaju korakom ruskog vojnika 

Zaogrnute u odrane 

Srebrne lisice

Sa šapkama na glavi 

Iz njih se migolje pramenovi   

Kao u splačini isplakani

Tek Pera Palace
Odolijeva olujama 

Povijesti

Obavijen magmom sjećanja na Ahgathu Christie i oca

Aziyadé 

Zrcali se u njemu stoljetna prašina

Venecijanski sorbeti  

Perzijski ćilimi 

Psihe od ebanovine i 

Galantna gospoda  

Izhanđalih manira

Žmiga Zlatni rog

I dvorac na drugoj obali

Kao začaran

U plamenu 

Glas mujezina uzlijeće s galebovima

Ka oblacima  

Usplamtjelim od reflektora

Dok obični ljetni pljusak 

Ni malo romantičan 

Poput svemirske lavine 

Obrušava se na grad na nekoliko obala

S noćima ukrašenim rubinima s visokih munara

Sa srcem što u džamijama tuče i

Ko crkveno zvono odzvanja 

Stenje ključa i dahće 

Šireći blještave dimove 

S tijelom gorostasa 

Na kome svaka pora podrhtava

DOK SARABANDU SLUŠAM 

PRIJATELJU 

                         Josipu Ostiju 

Dok Sarabandu slušam 

Prijatelju

U slike davne zagledana -
Naravno ko jučerašnje da su -

Plesa u Aleksandriji se sjećam  

Svih bogova koje zavedosmo

I kamena na kome faraonima i boginjama 

Laskasmo našom mladošću 

I parka s divovskim palmama 

Gdje trbušna plesačica s Anubisom se natječe   

Dok u dvorcu kralja Faruka na mene    

Đinovski žohari navaljuju ko đavolova vojska  

Iz crnog gejzira izvirući   

U areni usred pijeska 

Pokraj dvorca među palmama  

Te vrele egipatske noći 

Engleski konzul me prosio

I ne primijetivši nevjestin veo 

Koji mi je lice prekrivao 

Ni drugi ga ne vide   

Pa ni onaj što me natjera da mu se

Pred oltarom zakunem   

Ispred Sfinge smo valcere izvodili

Dok su nam zvijezde pljeskale i bogovi u letu 

S Nounom kao perjanicom -

Gospodarom sluta i ništavila -

Korak naš prateći u plesu 

Izis i Horus Ra odavno su mi rod   

I Nephtis saučesnica   

U pustinjskoj noći 

Sa iscrtanim mjesecom

Na njoj  

Himnu Atonu sam skladala 

Što se na horizontu  

Zvjezdanom odavno oglašava   

Ko savršenstvo ljepote   

Kojom defloriše djevice

Bdijući nad galaksijama 

I zracima mekim probija 

Opnu  

Neumoljive nam svakodnevnice 

Svako stado ga obožava

Dok sjeme mužjačko na oplodnju priprema  

Svjetlost sije i blagi mrak za počinak  

Tajnu ljuljajući u našim posteljama   

Ovu himnu Atonu i danas pjevušim 

U neprospavanim noćima

Dok mi Anubis asistira 

A Neit sanjalački promatra   

U pustinji pod mrklim lukom   

Sa mjesecom iscrtanim 

Na njemu

Dok Sarabandu slušam 

U slike davne zagledana -
Naravno ko jučerašnje da su -

Plesa u Aleksandriji se sjećam  

I stijene na kojoj faraonima i boginjama 

Laskasmo našom mladošću 

Sjećaš li se

I ti? 

PRED VENECIJOM U MOM SPAČEKU

                               za  J.O.         

Pred Venecijom 

U mom žutom spačeku 

Svi četvoro smo spavali    

Ta dva konja su se dimila 

Ko istrošena lokomotiva 

U Veneciji mojoj prijestonici

Koja je tebi smrdjela 

Dojahasmo na mom spačeku i

Iz Pariza vraćajući se 

Dok su francuski sirevi

Prijateljima namijenjeni

Ko čopor tvorova zaudarali  

Ti si ih na grane vješao  

Da se provjetre 

A oni su i dalje kadili -

Ko stopala lokalnih pjesnika -

Moje žuto lipsalo kljuse  

Ti si u međuvremenu 

Više života proživio

A ja ni jedan

Rat nam je bio zajednički a izgleda i « naš » bijaše  

Jer ga se mnogi odrekoše  

Oduvijek stranci bili smo

Gdje god da smo kročili 

Gledam prastare fotografije

I o prošlosti sanjarim 

Prije no što borba u meni otpočne

I ponovo se pojavi 

Ahura Mazda iz mog sna 

Dvojnik i ljubavnik moj  

Jer smrtnika se zasitih

Samo bogovi ljubavnici 

Već odavno mi postaše  

EVO ME JAVLJAM TI SE 

Evo me javljam ti se

Iz još jedne prijestonice mi - 

Bijeloga lista 

Papira 

Dok u našemu gradu bivšem 

Demoni i varalice sa sablašću se 

Natječu na divljim im čajankama 

Atavizmima se kiteći ko zahrđalim pečatnjacima 

Ja Oratorij Haendelov slušam i  

Schubertov Auf dem Wasser zu singen  

Stranac oduvijek bila sam  

Od kuće kući se vraćajući 

I hurija haremska bijah a najčešće

Harem svekoliki što ni 

Bogovi ni ljubavnici 

Na jastuku mi ne osporiše   

Ahura Mazda ponekad

Poput fantoma iz mog sna

Ušulja mi se u dan 

Dok se plesa u Aleksandriji 

Sjećam i

Kroz san   

OD SUNČEVIH ZRAKA 
Uvijek istim 

Sladostrasnim piskom 

Sunce ti

Ponekad među slabinama 

Sijevne

SAINT-GERMAIN-DES-PRES 

                             Za Bernarda
Pokraj bulevara  

Saint-Germain-des-Prés

Kafana Au Chai  

Krcata je bila 

Tu smo vino pili

Na pijaci Buci 

Mravinjak od lica 

Galerije prepune snobova  

Knjižare vjernika riječi 

Crkva poklonika izbavljenja  

A ni bistroi ni galerije 

Ni hramovi ni knjižare ni

Saint-Germain-des-Prés 

Nikad tako pusti!  

Bilo je to

Prije mnogo ljeta 

Kad si mi  

Na izložbi prišao      

 - Amon s obala Sene - 

Tvoje usne - s egipatskih hramova oslikane 

U očima ti munje lješkarile 
Bdjeli smo u tvojim barovima 

U tvojim restoranima  

Uz tvoje bijelo vino 

Na tvom Saint-Germainu 

Uz tvoje klasike 

Koje smo kod tebe slušali

Rue du Sabot  

Beethoven ti je dvojnik bio

Uz Bacha bih suzu pustila  

Dok si orkestrom  

Dirigirao na svojoj kraljevskoj fotelji
I u velikom venecijanskom ogledalu

Apollonovoj se slici divio

Imaš pravo

Svi narcisi su smiješni osim Lamberta 

S palicom u ruci bi dometnuo  

Od tvojih riječi

Otrovnijih od guje

Bibliju ću za tupave 

Sačiniti   

Uvijek zauzet 

Tek za čašu vina   
Vrijeme imajući   

U Closerie des Lilas

Ti koji nisi pio i 

Koji ćeš i iza smrti piti 

Poput ukletog pisca što ti je drevni 

Susjed bio 

Svoj genij si u život potrošio a

Talenat u književnost

Oaza si u kojoj sanjam…
I dugim gutljajima ispijam

Vino uspomene 

U PARKU BRASSENS 

U parku Brassens

Procvala japanska trešnja 

Raskošnija od  

Pohotne hurije što izvija tijelo 

I lepezom zamahuje 

Hladeći dženetske dembele     

Ružičasti cvjetovi kao crvene pahulje  

Lepršaju pri lahoru 

Zatrpavaju puteljak i smetovima krošnji aprilsko  

Nebo kao  

Prhutom provrelog vulkana podojeno     

Nikad zemlja nije tako ružičasto

Sjala  

Mlada majka na puteljku 

Gura kolica po rumenim pahuljama trešnje 

U njima cvili njeno tek izniklo sjeme 

Jedru sisu doziva

Za njima 

Razgolićen klimavih nogu ispod prljavih gaća    

Poguren starčić  

Tegli svoja kolica  

Puna preteških godina 

I s jednom jabukom

Unutra

Stenje 

Ko da jedru sisu 

Djetinjstva doziva

U dnu parka 

Na pijaci

Razgrće ljude s puta nekad moćna udova

S licem kobre 

Što je oplodnu ždrebad 

Uvezenu iz barbarskih zemalja 
Kadila na suhim dojkama među kojima su svjetlucali 

Dolari njenog pokojnika  

S obraza joj se slijeva 

Znojem natopljen puder 

I rimel raskaljan  

Poput snijega na seoskim prtinama  

Usne joj ko zgrušanom krvlju 

Narisane    

Razdrljena skorene kože   

Nalik na surlu umornog slona  

O boli, o boli, vrijeme je opaki igrač!...

A provalija uvijek žedna!

Lijepo je ipak vratiti se u 

Grad svjetlosti 

Želim reći prolaznici

Što proba dekoltiranu bluzu preko dekoltirane haljine

I trule sise nudi prodavcu 

Ne vidi ni svehla ljeta ni otrnjavjele mužjake 

Ali mi u grlu ugrušak riječi 

Zapeo 

Pri susretu s usnama i očima udove  

S licem udava 

U RAZVALINAMA UŽIVALA SAM 

                                Mirku Kovaču

Ne znam rekoh li da i u vašim   

Razvalinama uživala sam bez predaha  

I opet po njima šetaću

Kao po mekoj mahovini  

Obale moje  

Ruševine odavno postaše i  

I krčma u kojoj odsjedam  

Sa fantomom iz sna

Vaš grad dirljiv je

Vaš portret točan jamačno    

Ali Bog vaš neodoljiv je   

Poput Hathorinog ljubavnika sa   

Vlastitog mi tla         

No dražestan je  

I pastir koji bokom leži u travi i drži rukom ud

Časno svršava radni dan blistavim kapima sjemena

Vjerojatno mladi ste čim 
Predlažete svečano otvaranje 

Tijela djevice 

Netremice zureći u ženu koja rukom 

Drži nabreklu dojku i u 
Mladu nevjestu tek pojebanu   

Koja hita na ispovijed 

Vaše razvaline naprosto raskošne su 

A crkva prebogata je 

U njoj ću svijeću zapaliti na

Tamjanu se nakaditi i

U isposnicu se pretvorivši 

S vašim Bogom u tajnosti  

Izljubiti se u mraku  

I ni u kakvoj boli ništa se neće svršiti

A onda ću do svojih 

Bogova odšetati  

Iscijelitelja rana

Shamashema pronaći 

Pa se u Avestu iznova zatočiti  

Gdje odavno s Anđelima 

Bludu se odajem 

I s visina svojim

Drhtavim pahuljama mladosti

Posipam neznance iz sna 

Vrlo rado bih vas i s

Damom u crnom upoznala 

Rođenom 

Iz kapi krvi božanskog spolovila 

S njom se ponekad po Seni provozam 

Dok ulice tonu u mrak 

Uz ples djevica i hurija 

Vaše razvaline kao svoje

Svirkom ću ispuniti   

I svog fantoma vam

Predstaviti što stihovima čulnim   

Uresuje mi san  

Pod mojim svodovima 

Nema morbidnih lukova i

Ne pada mi napamet 

Niti ću uteći

Iz uspomena svojih

Pa ni iz vaših 

Razvalina neću 

Sa Fantazijom u C-duru i

Sentimentalnim valcerom na kojima se talasam   

Svoj Eden ću ukrasiti kojom sličicom 

Iz pjesme 

Sa svitom svojom i paževima plesaću 

Kao kroz pjesmu vašu da plovim    

Ko nekoć kad sam plesala po

Aleksandrijskim arenama s prijateljem

Sfingu uznemirujući  

U sopstvenim joj razvalinama 

Dok Rina Ketty na radiju evo još 

Uvijek cijuče   

J’attendrai toujours 

Pobjeći neću

Uspomena odavno 

Najmekša postelja mi postade 

A Bogovi ljubavnici

U njoj 

Ne sjećam se rekoh li 

Da sam i u vašim  

Razvalinama uživala 

Pjesmu slušajući   

J’attendrai toujours

Dans la nuit

Ton retour  

NA KAMENU

                          hommage Baudelaireu

Ima jedan glatki plato na oštrim

Stijenama tijesne uvale nalik na usmine 

Mora  

Tirkiznog sjaja 

Podno kuće moga prijatelja

Gdje valovi brundaju gromoglasnije 

Od trapavog vladara planina i

Olujnih oblaka nadojenih 

Vatrom 

Potpaljenom kapima kiše  

Kao pijani da su 

Poput tebe omamljene 

Tom bučnom romansom,   

Nalik na bekrije što pod lanternom  

Bljuju nezajažljivu im pohotu, 

Valovi stežu 

Kao klještima

Tvoje tijelo 

Vajaju želju

Tvoju

I kao tvoj

Pjesnik šapuću :

Opijaj se mirisima 

I žudnjom

Neprolaznom 

Istina u pijanstvu je 

Na usijanom mraku 

Drhteći od sjećanja na  

Usne  

Što poput 

Pjesnika šapuću :

Opijaj se vinom 

Milovanjem i stihovima 

Na tirkiznim skalinama Palače

Koja krije biser i tajnu 

U nevidljivoj tački

Svojega prostranstva 

Ležeći naga na glatkoj stijeni 

Slušala si nejasni poj valova 

Žudnje 
Poput urlika vjetra

Moćan

Dok je lahor mjesto ruke   

Ljubavnika

Klizio sporo i meko 

Sazviježđem zaspale ti kože

Dojeći tvoja rakriljena  

Usta i raskriljene  

Uvale

Tvoga tijela 

Dražeći ga   

Kao Pjesnikovo vino

Kormilareći tvojom vatrom  

Da ne zamre 

Bdijući 

Nad tajnom

Tvojom

Pred zatvorenim kapcima klizila je 

Gondola

Čuo se šum vesala kao lepet galebovih krila i  

Mjesec obasjavao vodene staze 

Poput džinovskog svica u noći 

Na povjetarac nalik što tvojim tijelom

Klizi i

Lije slasti 

U tebe 

Skupa sa pjenom  

Talasa   

Ako ponekad na skalini 

Palače vječnosti

Na osami u sobi 

U mraku i u tuzi 

Otrijezniš se 

Pitaj vjetar, 

Pjesnik ti domeće,

- Krik mu je praćen urlikom mora dok i sâm

Kao da nadlijeće poput lahora obale tvog nagog tijela  

Na glatkoj stijeni po kojoj ti se razlila  

Čežnja –

Pitaj ptice i pjenu talasa 

Šta da učiniš od plamena 

Pod svjetlošću ove sjajne  

Opsjene 

I reći će ti 

Pjesnik :

Nastavi da se opijaš 

Vinom

Uspomenom i

Stihovima 

Žudeći 

Za cjelovom 

Fantoma

Svojega

Šutnja njegova gromoglasnija je od podivljalih talasa 

Biserne tajne  
ANTIPOETSKA

Pokušavaš se probiti do bivše 

Gradske kavane

Preinačene u novomilenijsku kantinu za putničku fukaru 

S obje strane oceana  

Iz svih kantuna loptaste nam domovine  

I veliš : 

Nigdje toliko grubih lica ne vidjeh  

U tako malom i tako

Lijepom gradu 

U jednom danu na jednoj ulici

Izlizanoj od pohotnih stopala  

Skitnica s ciljem  

Mladići i djevojke su se iza škura zamandalili   

U svojim cvijetnim portunima 

U palmama i 

Oleanderima ispunjenim kortama lješkareći    

O milovanju sanjare i o

Brodicama dolare brojeći  

U mislima  

Inozemni parovi spletenih prstiju   

Tegle jedni druge ko ofucane kufere 

Boleštinama i jaucima nakrcane    

Glatko kamenje lomeći 

Pod trapavim koracima  

Otromboljenih obraza dok im salo 

Tambura po  

Preglatkoj stradi    

Žene su ovim istrošenim pjevcima    

Odavno matere postale 

Dojeći ih šutnjom 

Dojki do trbuha otegnutih i

Trbuhâ koji im pubise 

Prekrivaju

Od bajatosti nabuhle   

Isfaltane mesine se zibaju  

Poput talasâ 

Na olujnom moru 

Nigdje više pihtijastih 

I šiljatijih laktova 

Kao u ovom času 

U ovom gradu !

U prolazu drugog u krhotine pretvaraju  

Odakle su

Šta žele 

U antičko doba

Željeti  

Žudjeti za zvijezdom    

Značilo je 

Sjetni nisu već

Alavi bez apetita 

Na čežnju 

Za zvijezdom zaboravivši 

Odavno

I na Ljepotu 

Marširaju po kamenu po naredbi jedinog kapetana :

Nemilosrdne ure   

Ljubavnice im jedine  

Dok prolaznik    

Vratolomije međ njihovim

Gramzivim tjelesima izvodi da bi se doma dočepao   

Krvavim očima škiljeći    

U vlastite uobrazilje  

Uvaljan u njih ko u mokri pijesak:

Taj nisam 

Svojoj slici šapuće 

I nebesa su se s ruljom združila 

Mlate valovi o rivu 

O gradske kantune i gradske zidine 

Gibaju se brodovi-monstrumi što posljednji 

Ovozemi pir nezasitim dvonogim čudovištima  

Priređuju
Ribarice je more progutalo

I otoke u daljini 

Sve je suton pokrio 

U drevnom gradu 

I tebe  

Što ove redove drobiš pod prstima i o

Tramontani sanjaš  

Koja te žuborom milujući 

Opjsenom tetošila 

Skupa s Largom
Heandelovim dok si 

Sonatu da camera ko pjandura 

U se salijevala u dahu 

U hramu

Hram je tek za nebesku svirku sazdan

Molitvu si tu 

Izgovarala  

U kojoj svijet lijep bijaše  

Milonga del angel postajao 

Brisao s kamena

Lica vagabunda  

Onemoćala 

Jer za zvijezdom odavno ne čeznu

A možda nikad ni čeznula 

Nisu   

                    (Dubrovnik, septembra ‘11)
U HLADU NEKE DRUGE KOŽE

Jednom davno

Zapisala sam

Umorna sam

I jako mi se spava

U hladu 

Neke druge kože

Od tada se sve promijenilo 

A ja se ne pomjerih s mjesta

SUK

Na porte de Vanves

Nedjeljom popodne

Useli se Afrika

Sa svojim mirođijama

Sa svojim mošusima 

Sa svojim praškovima

Sa svojim jezicima

Nerazumljivim

I mrakom

Sa svojim uljima

Sa svojim pijeskom i cvijećem

Pustinjskim  

Sa svojim surmama 

I svojim čipkama sa 

Svojim feredžama i svojim 

Šljokicama

Sa svojim pjesmama punim guturala

Što se ko krilate zmije izvijaju 

Među kupcima   

Sa svojim lažnim svilama

I svojim vještačkim nakitom   

Sa svojim damama u nikabima  

I svojim mužjacima u galabijama

I s bezbroj beba u kolicima   

I sa svojim strancima

Francuzima

Koji ko kaktusi ljude razgrću

Koji laktovima hodaju i ulicu

Kao da na rukama pronose   

U sûku 

Gdje niko ne govori 

Gdje se samo zveket čuje 

Gdje je sve 

Dubokim velovima omotano 

I kad je golo 

A po ulju klizi

Klizi i vrišti 

Na jezicima

Nerazumljivim

Daleko od 

Grada   

U pupku njegovom  

Nedjeljom popod

DAMA U CRNOM 

Chopinova ruka bila je nježna

S dugačkim prstima kojima je iz 

Tipki izvlačio savaotske zvuke

Njena ruka

Ruka Georges Sand bila je
Robusna

I meka kojom je 

Milovala 

Chopinovu ruku 

I iz nje savaotske melodije

Izvlačila

Tom punačkom šakom

Ona je milovala mnoge   

Darovite dječake

U kućici u cvijeću  

Sa šljunkovitim dvorištem

Na brežuljku

Nedaleko od Pigala

Gdje je crveni mlin

Suludo mahao svojim krilima 

Tog dana 

Na vrlo blagom povjetarcu

U Senu gledajući mislila si na 

Damu u crnom

Koja je u kući na brežuljku 

Sa slike

Zurila u krhkog glazbenika

Skrivenog sa muzom daleko

Od svijeta

U cvijeću i

Granju 

Šljunkovitog parka  

- Svijeta 

Niskošću i pohlepom 

Još uvijek nastanjenom - 

Na Damu u crnom mislila si,

Koja je i u tebe gledala

Tog dana 

U Domu romantičnog života

Na brežuljku  

Nedaleko od Pigala 

Ali pred očima ti neumorno 

Isplivavao tvoj 

Gospodar 

Sunca i neba i

Oko nebesko 

Kao iz Sene izronio 

Praotac svih bogova 

Brat svih planina  

Oblaka i voda

I Gaya se pomaljala

Na horizontu

Dok si kejovima lutala 

Boginja

Začeta u kapima krvi 

Iz uda   

Boga sunca i

Svjetlosti noćne

Izronila iz kapi 

Zapaljenih 

Nevidljivim suzama 

Božanstva 

Na nju je 

Dama u crnom 

Nalikovala

Na ženu rođenu

Iz kapi krvi božanskog uda  

I u tebe i dalje zurila

Dok si koračala

Kejovima

Sene

Sanjareći

Boginja

Začeta u kapima krvi 

Iz spolovila  

Tvog 

Gospodara 

Sunca i

Svjetlosti noćne

IME MI JE NOĆNI SJAJ

Ime mi je Noćni Sjaj

Oblak je moja postelja

Mjesec moja ljuljačka a

Nût moja pratilja

Boginji strasti i začeća 

I sama ponekad se 

Priklonim 

Gospodine iz sna

U pjesničkim baštama izgubljenom

Tajnom 

Prekrili ste

Moj dan

More je moja lađa od moje suze skovana

A ja njegova štićenica

Iz drevnih vremena isplovila

Da bih slučajnog 

Prolaznika  

Zvijezdom okrunila 

Tek na tren 

I blijeskom zaslijepila 

Krila ponudivši mu  

Da do staklene kule uzleti  

A onda na svom Pegazu  

Kao na letećem časovniku 

U vlastiti se vrati san 

I u more ovozemno 

Gledati nastavi

Po prošlosti rujući  

Krugove dimne ispisujući  

Sjećanjem 

Ja kažem Vi svemu što zavolim 

I svemu što je bogato 

Poput zrna pjeska u pustinji

Ime mi je Noćni Sjaj

Oblak je moja postelja

Mjesec moja ljuljačka a

Nût 

Zaštitnica moja 

Gospodine iz sna

I SVETOG PROROČANSTVA 

PJESMA SAM

I svetog proročanstva

Pjesma sam

Yasna Avesta 

Za mjesec odavno vjerena 

Posejdonu 

Sluškinja i kraljica 

I svim kometama  

Što se po mojim nebeskim baštama

Rasuše 

Svjetlucave pahulje 

U ružičnjake ovostranog 

Šaljući 

Iz Aveste pjesma sam  

Za pjesmu ne mareći  

Tek poljubac

Vreo poput svjetlosti -

Kada se gore urušavala -

Na koljenima slavih 

Moja vatra neće zgasnuti

Ovozemnim kišama zalivena 

Gorim i nastaviću   

Kroz tmicu nesanica

Proročanstva dolje sijati  

Ljubavi svoje zasipajući 

Blještavim prahom krila   

Kočoperne mužjake

Odavno napustivši

Žarom ću podojiti i 

Cvjetovima pričina    

Krilatog Amora 

Iz sna 

Prolaznosti prkoseći svoje snove   

Plamenom ću ponovo

Opšivati  

Poput kandila 

Iz crkvene tame uteklog 

Njišući se među sokacima 

Zaturene mladosti 

U neznano ću se otisnuti 

I pozlaćivati uspomenu 

Slašću 

Gospodine iz sna

I vama na Vi 

Se obraćam

Kao i svemu što je bogato

Kao nar crvenim zrnima

Zovite me kako hoćete al 

Opsjenu Edena   

I ne pokušah narisati 

Suzom svojih zvijezda 

Dok Venerin brijeg 

U vječnom požaru zahvaćen 

Bukti 

Gospodine 

Josef K.

Kafka naivčina je

U ovome kazanu 

Tmuše 

Gadosti i 

Zla 

OBLAK MI JE SPLAV

Oblak mi je splav 

Mjesec svetionik   

Anuket lica gazele 

S krunom od guščijeg perja  

Moja je tajnica i

U carstvu čulnosti 

Čuvarica mog ustoličenja

Ime mi je 

Noćni Sjaj

Sa zvjezdanih prostranstava 

Oprašujem 

Svoj san 

Dok slavuji spavaju

U hladu vaših livada

Nijemi 

S mojih vrtova 

Ljepših od Semiramidinih   

Liju stihovi  

Zagonetkom ispunjeni

Vi 

Reći ću  

Svemu što zasvjetluca

Ime mi je 

Noćni sjaj

I pjesma sam putenosti 

Yasna Avesta

Ogledalo moru i slobodi   

Za pjesmom ne mareći 

Oblak mi je splav 

Mjesec svetionik a 

Carstvo slasti  

Bogomolja je moja  

Gospodine iz sna

KROZ TEBE VODI PUT
U ZABORAV  

                varijacije na stihove iz Pakla
Kroz tebe vodi put
U vječnu patnju
Al i u Ljepotu
Pretočenu u vlati trave
Latice ruže što mirise 

Ko glazbu šire 

Pri dodiru sunca 

Pod svilom pogleda 

Kome se podaješ

Božanstva moć te je izvajala  

Mudrost uzvišena i tvoja ljubav prva 

Bog je pakao tvoj stvorio  

Pravedno  

Kroz tebe vodi put
U zaborav

Tom stazom i ja ću poći i
Do boli  

Doprijeti slasne 

Prije tebe ništa ne nastade    

Što vječno nije bilo 

Taj šapat neznanca u snu

Bijaše poput duha što romori

Utvari

Koji sa čarolijom ugovor sklapa

I s tajnom se 
Sastaje da naslijeđe podijeli između njega

Ushita i 

Tmice 

Taj susret 

U snu    

Pijanstvu ravan bijaše

Trag njegov na nebeskoj ljusci 

Iscrtan ko arabeska   

Na modroj kupoli 

Što natkriljuje 

Ljubavnike 

2.

Božanstva moć te je izvajala  

Mudrost uzvišena i tvoja ljubav prva 

No moćna tama neba 

Prijetnja biće uspomeni

Na mladost na

Fantoma i  

Bogovima koje si plamenom krunisala   

Postelja ti je kolijevka

U kojoj sjećanje    

Grob tvoj postade    

Bez dna

(Flaubert na kolijevku ne pogleda

Da raku ne vidje u njoj)
Znala si a ipak grlila 

Tišinu i riječi koje se kotrljaše ko suze sa

Baldahina tvojega djetinjstva 
Ni sama ne znajući da je i to moguće

Uspomenu grlila  

U snu skupa s riječima 

Čeznutljivim  

Zar se, o mudri, 

Strast može obgrliti 

Ljepota obljubiti 

Drhtavim prstima   

Doticati   

Poput pera   

Na dlanu u nju 

Gledati kao u   

Lađu na pučini 

Modru krošnju u nepostojećoj 

Bašti kao u  

Uspomenu na dan koji ne sviće

Fatamorganu u okeanu pijeska 

Gdje se ne razaznaje beduin od palme

Palma od boga

Bog od zvijezde 

Sve što blješti zasjenjuje vidike

Rekao je  

Želja je brana snoviđenju da se 

Razlije preko prostranstva

Sjenke     

Ćutjela si njegov       

Dah na vratu

U kosi

Opojan poput bilja

Nakon ljetne kiše 

Poput pomamne noći na plaži

Sa kotrljanjem talasa 

I crnim svodom iznad tijelâ

Što nepomična

Bez lica 
U usne pretvorena 

Miješaju dah 

Stranci   

Milovanju predani i toplini pomrčine  

Što im postelja postade i  

Raj 

Ćutjela želju 

Daleku poput tajne 

S čarolijom ugovor sklopivši

U davnom snu
U koji si se zatočila poput robinje 

Sladostrasti 

I mirisa pohotljivih   

Ispod zvijezde lješkareći  

U labirintu opjsene 

Pogled pruživši  

U neznanca 

Izhanđalom stvarnošću minula si

3.

Prije tebe ništa ne nastade  

Što vječnost nije bilo 

Svaku nadu stoga nek ostavi 

Onaj koji  

U snove tvoje zaluta  

I svitanja se sjeti i bijega što

Poput Edipa

Il troglavog čuvara Inferna 

Žalopojku poji  

Onaj što u vode tvoje 

Uplovi
Podzemne 

I u tajnu

Lađu ušulja se   

Kojom tek tvoj fantom jedri 

Gospodar nepregledne  

Putenosti  

Nek želju napusti i

Nadu

Onaj što kaže : 

Sve okončano je 

Tvojom sam zagospodario

Tajnom 

Sve sročeno još 

Nije 
Nek nadu svaku ostavi 

U svitanje

Nakon duboke noći s oblucima

Na plaži i kotrljanjem talasa sa pjenom,  

Što na postelju mirišu 

Tvoja postelja tijesna je

Za nove snove žudnje 

I sjećanja

Kroz tebe vodi put
U vječnu patnju

Prije tebe ništa ne nastade    

Što vječno nije bilo 

A ipak dah   

Neznanca 

Na tvom vratu

Kraj usana

Na vječno 

Proljeće ćuti

Taj dah dah 

Pakla 

Nije li takođe ? 

DOLAZIŠ IZ GRADA

                      elegija na Danteov Pakao

Dolaziš iz grada gdje je svjetlost 

Šutjela dok su grmjele planine

Pjeneći kao olujno more 

Kad ga južni vjetrovi tuku

Iz grada gdje su prokleli Boga u njega se zaklinjući

Gdje caruju sjenke hulnika i mrtvi pjevaju zvonkije od rajskih slavuja 

Gdje se glave živih sudaraju u blatu svježe iskopanih raka

Oči im žmirkaju poput ukletih zvijezda

Na njih tmice povraćaju
Oganj 

Lome sunca i ližu snjegove
Dolaziš iz grada gdje si bila kraljica

Sjenki

I oplakuješ sretne dane 

Gdje su kapi kiše bile vrelije od užarene lave  

Gdje su djeca razmicala bujice suza da prođu kroz njih da odrastu 

Tamo gdje je lokalni Kerber zavijao iz hiljadu čeljusti

Kao čopor vukova izgladnjelih 

Rujući po leševima natrpanim do vrha planine

Na kojoj su i ptice šutjele 

I krljut im u letu zastajala  

Gdje se gladne žene probijaše kroz sjenke 

Gdje su se sjenke tresle pod teretom 

Olovne kiše  

Gdje su ljudi stavljali stopala na lobanje misleći da su tijela 
Gdje gromoglasna vatra 

Još uvjek obavija lica živih i mrtvih 

Gdje su se živi i mrtvi  

Jedno tijelo postali   

Danas kiše više nisu teške poput olova

Ali leleću 

Danas djeca ne razgrću sjenke Hada da bi odrasla  

Ona ne rastu 

- Odavno su odrasla od nesreće i tuge ne od hrane -

Danas ptice zamahuju uprazno krilima

Danas slijepci 

Pjevaju i zapomažu  

A ptice su nepomične i nijeme 

Sve stoji 

Samo Bog raste 

Raste 

Ne prestaje da raste 

